open-index/open-wikipedia-markdown huggingface dataset:
George Berkeley

**George Berkeley** ia nase 12 marto 1685 a la Castel Dysert en Er. El ia vade a la Universia de la Trinia en Dublin, do, entre otra cosas, el ia studia John Locke.

En 1709, el ia scrive *Un esajo a un teoria nova de vide*. El ia demanda, si un om, ci ia nase sieca, ia regania sua vide, cual el ta vide? Berkeley ia razona ce el ta vide un misca de cualias sin sinifia, cual el ta interprete como en sua mente, e serta no estende plu ca sua oias. Sola un lia repeteda entre lo cual el vide e lo mesma ojetos tocada ta condui el a la aprende de formas, distantes, etc. Operas futur cual revive la sensa de vide en persones ci ia nase sieca ta suporta sua teoria.

Spasio (estende), donce, es un construi mental, un caso de coordina la relatas entre cual nos vide e cual nos esperia tra toca. On pote vide esta idea de spasio como un cosa mental denova en la filosofia de Kant.

En 1710, el ia scrive *[[La prinsipes de sabe umana]]*. Si, como Locke ia dise, tota sabe veni tra la sensas, alora nos pote sabe nunca cual veni tra la sensas. Estende en spasio, la formas de cosas, sua resiste a toca, sua colores, sabores, oles, tota de estas debe veni tra la sensas. Ma cuando materia veni tra la sensas? Cuando tu vide materia, o toca lo, o proba lo? Tota cual tu esperia tra la sensas es cualias, e nunca un sustantia material.

Materia es donce un teoria sin evidente. Car la ateisme de la eda de Berkeley ia depende multe de materialisme, el ia crede ce el ia fa un colpa matante!

Natural, no sola ateistes crede en materia - cuasi cadun crede en lo. Lo es "sensa comun". Dr Samuel Johnson ia pensa ce el ia dona la refuta perfeta de la idea de Berkeley cuando el pedi un roca tan forte como el pote: La dole cual la roca causa el no pote es dutada! Ma Berkeley ta (e ia) nota ce tota cualcun pote conose de la roca ia es sua forma, loca, color, pd informa de la sensas, incluinte la sensa de dole, si on es tan stupida per pedi lo.

*Esse est percipi*, Berkeley ia dise: "esiste es persepi".

Alora cual aveni a la cosas cuando nos no es persepinte los, vidente los, tocante los, o pedi los? Esce los desapare cualce ves nos verje a via? Berkeley ia dise, serta no! Cosas - como colies de cualias - resta sempre, ma en la mente de Dio, cual inclui tota.

Cuando un arbor cade en la bosce, e nun es ala per oia lo, esce lo produi un sona? Berkeley ta dise, si, los fa un sona, car Dio oia lo. Esta es posible la varia de idealisme la plu pur e la plu bon espresada sempre. Sola en budisme mahaiana nos pote trova un idea simil en sua filosofia de "mente sola". En sua caso, los no refere a Dio ma a Buda-mente.

El ia deveni la bispo (anglican) de Cloyne, Er en 1734. El ia mori a Oxford en 1753 con 68 anios. La universia de California a Berkeley ia es nomida per el.
Pierre Bayle

**Pierre Bayle** ia nase 18 novembre 1647, la fio de un eglesor protestante - pd un ugonote - en Frans sude. El ia es enviada a un universia jesuita per reseta la educa la plu bon, e ia es convertida a catolicisme ala. Cuando el ia reveni, el ia converti a protestantisme. Esta resulta en el deveni un erese recorente, alga cosa multe perilosa en sua eda.

Alora sua padre ia envia el a Genev per studia, do el ia descovre Descartes. Bayle ia ensenia per un tempo en Frans, ma alora trova ce lo ia es nesesada per fuji a Rotterdam, en Nederland, do el ia deveni ultima un profesor. El ia sufri de dole de testa e depresa e ia nunca sposi.

En 1682, el ia publica anonim *Pensas diversa sur la cometa*. Referente a un cometa resente cual interesa cadun, el ia scrive contra la superstisios variosa de sua eda e la crede en miracles. En la libro, el ia nota ce, consernante atas e moralia, el no pote vide un difere entre catolicas e protestantes, e entre cristianes, iudis, muslimes, paganes, e an ateistes! (Nota ce George Washington ia dise alga cosa multe simil.)

En Amsterdam en 1684, el ia crea un jornal nomida *Novas de la republica de leteras*. El ia scrive tota la articles par se mesma. Entretempo, sua jenitores e sua frate ia es matada en la persegue de la ugonotes. Donce el ia scrive un libro sur tolera. Ma tolera no ia es sur la ajenda de la protestantes ance, e el ia perde sua profesoria. "Dio salva nos de la incuisisio protestante!" el ia scrive.

Sua obra major ia es *[[La disionario (Bayle)]]*, cual ia es plu como un ensiclopedia de filosofia, relijio, leteratur, etc. Scrivente 14 oras per dia, el ia scrive 2600 pajes. En esta obra masosa, el ia "desconstrui" (como nos ta dise oji) un cuantia grande de naras biblial, credes relijiosa, teorias filosofia, incluinte tan pesetas como la credes de la peca orijinal e la trinia. El ia sujesta an ce, si Dio e Satan ta esiste vera, Satan es ganiante! El ta ajunta sempre, pos disente esta estremas, ce natural, no bon cristian ta crede tal un cosa.

Pos multe anios de condena par la potias relijiosa, el ia mori de tuberculose a 28 desembre, 1706. Ma *La disionario* ta deveni multe popular entre la inteletos de Europa, e ta ave un influe grande sur pensores per plu ca un sentenio.

Como on entra la sentenio de 1700, on trova relijio lutante un batalia perdente contra la fortias de razona e siensa. En cuando persones promedia ia vade ancora a sua eglesas, batiza sua bebes, e prea per pardona, la elite educada ia vade a deisme, panteisme, e an ateisme. Estas ta inclui la inteletos de Frans catolica, e la "padres fundinte" en America colonial: Benjamin Franklin, Thomas Jefferson, James Madison, e an George Washington ia es deistes, e John Adams ia es un unitarian. Descovres siensal e inventas ta crase sosia tradisional per la 300 anios seguente. Psicolojia ta atenta segue, ma ta cade a ante per alga plu anios.
Francis Galton

**Francis Galton** ia nase 16 febrero 1822, prosima a Birmingham, England. El ia es la plu joven de sete enfantes, e la cusin de Charles Darwin. Sua padre, un bancor rica, ia insiste educa Francis a casa, spesial car Francis ia pote leje cuando el ia ave no plu ca 2 1/2 anios!

Plu tarda en enfantia, el ia es enviada a scola abitada, cual el ia despeta e critica an en adultia. A 16 anios, el ia vade per studia medica a King's College a Oxford. El ia fini sua diploma a Cambridge en 1843, con 21 anios.

Sua padre ia mori, cual fa ce Galton ia deveni un aristocrata joven rica. El ia viaja multe e ia deveni un membro de la Sosia Jeografial Real, per cual el ia developa mapas de teritorios nova e recontas de sua aventuras. El ia deveni presidente de acel institui en 1856

Galton ia ave un tende per mesura tota cosas - estendente an a la mesura de la gluteos de la femes el ia encontra en sua viajas en Africa (alga cosa el ia debe fa de un distantia, natural, par trianguli). Esta interesa en mesura ia condui a sua inventa de la mapa de clima (incluinte la altas, basas, e frontes - termas cual el ia introdui) e per sujesta la usa de impresas de ditos a Scotland Yard (la polisia sentral de Britan).

Sua osese ia condui ultima a sua atentas a mesura intelijentia. En 1869, el ia publici "Jenio eritada: un investiga de sua leges e segues", en cual el ia demostra ce la enfantes de jenios tende es jenios se mesma.

En 1874, el ia produi "Omes engles de siensa: sua natur e eleva" fundida sur leteras de sonda longa, enviada a miles de siensistes reconoseda. En esta volum, el ia nota ce, an si la potensia per intelijentia alta es ancora clar eritada, lo nesesa es nurida per developa sua plen grandia. Spesial, la educa vasta e libral furnida par la sistem de scolas en Scotland ia es demostrada como multe plu superior ca la sistem de England cual el ia odia tan multe.

En 1883, el ia scrive "Rexerca en la capasia umana e sua developa". Esta ta es la prima ves ce algun ia compara jemelos identica e fratal, un metodo aora videda como ideal cuando investiga casos de natur contra eleva.

En 1888, el ia publici "Corelatas e sua mesura, xef de datos antropometrial". Como la titulo sujesta, el ia es Galton ci ia inventa corelata, e ance la grafica de sperde e la regresa a la promedia. Plu tarda, Karl Pearson (1857-1936) ta descovre la formula matematical de corelata.

Francis Galton ia mor en 1911, pos un vive estrema produinte.
Gustav Fechner

**Gustav Fechner** ia nase 1 april 1801. Sua padre, un pastor de un vileta, ia mori temprana en la enfantia de Gustav, donce el, con sua madre e frate, ia vade per abita con sua tio. En 1817, con 16 anios, el ia vade a via per studia medica a la Universia de Leipzig (Weber ia es plu interesada par ensenia). El ia reseta sua diploma de dotor medical en 1822 con 21 anios.

Ma sua interesas ia move a fisica e matematica, e el ia gania sua mone par ensenia privata, tradui, e a veses dona lesones. Pos scrive un paper sinifiante sur eletrica en 1831, el ia es invitada per deveni un profesor de fisica a Leipzig. Ala, el ia deveni ami con un cuantia de persones, incluinte Wilhelm Wundt, e sua interesas ia move denova, esta ves a psicolojia, spesial vide.

En 1840, el ia sufri un crise mental e ia debe resinia sua posto como la resulta de depresa sever. A sua plu mal, el ia resta en sua salas solitar, evitante lus, cual ia feri sua oios, e an ia pinta sua sala negra. Cuando el reposa en sua leto un matina, 22 otobre 1850, el ia reali subita ce lo ia es vera posible per lia la mundo fisical e mesurable con la mundo mental, suposada como nonabri a investiga siensal! Cuando sua problem ia boni, el ia reveni a scrive e esperimenta, usante se mesma como un sujeto.

Como multe otras de sua eda, el ia trova la duple-aspetisme de Spinoza convinsente e trova en panspicisme un cosa simil a un relijio personal. Su la nometa Dr Mises, el ia scrive alga satiras sur medica e filosofia. Ma el ia usa lo ance pe comunica, tipal en un modo comica, sua perspetiva spirital. Como un panpsiciste, el ia crede ce tota natur ia es vivente e capas de consensa de un grado o un otra. An la planeta mesma, el ia crede, ave un spirito. El ia nomi esta vista la vista de la dia, e oposada lo a la vista de note de materialisme.

El ia sujesta ce nosa vive aveni en tre pasos: la vive fetal, la vive comun, e la vive pos mori. Cuando nos mori, nos spirito ta junta con otra spiritos como parte de un spirito suprema.

Lo ia es duple-aspetisme cual ia condui el a studia (e nomi) psicofisica, cual el ia defini como la studia de la relatas sistemal entre avenis fisical e mental. En 1860, el culmina sua carera par publici "La elementos de psicofisica".

En esta libro, el ia introdui un espresa matematical de la lege de Weber. La espresa pare como esta:

: *R/R = k

cual sinifia ce la i de la cambia minima en un stimula detetable (*R) a la fortia de la stimula (R) es un constante (k). (R es per la deutx Reiz, cual sinifia stimula.) O:

: S = k log R

en cual S es la sensa esperiada.

Fechner ia mori 28 novembre 1887.

Cual Weber e Fechner ia mostra es cual fa ce los es multe plu sinifiante ca sola la lege de Weber es ce avenis psicolojial ia es vera liada a avenis fisical e mesurable en un modo sistemal, cual tota ia crede es nonposible. Psicolojia pote es un siensa!

La inova du de cuantia ia es la mesura de alga cosa multe plu complicada, e multe plu psicolojial: intelijentia. Nos debe onora du mentes grande: Francis Galton en England, e Alfred Binet en Frans.
Ernst Weber

**Ernst Weber** (1795-1878 ia nase 24 junio en Wittemburg, Deutxland, numero tre de 13 enfantes. El ia reseta sua diploma dotoral de la Universia de Leipzig en 1815, en fisiolojia. El ia comensa ensenia ala direta pos gradua, e ia continua asta sua jubilea en 1871.

Sua rexerca ia es xef sur la sensas de toca e cinestesia (la esperia de posa e move de musculos). El ia es la person prima per demostra clar la esiste de cinestesia, e el ia mostra ce toca ia es vera un colie de sensas, composada de sensas per presa, temperatur, e dole.

Sua intereses ia direta el a alga tecnicas: Prima, on ave la limita de du puntos, cual inclui la mesura de la distantia la plu peti notable per toca a partes variosa de la corpo. Per esemplo, la lingua ia ave la limita la plu peti (un mm), e la dorsa la plu grande (60 mm).

Un otra tecnica usa cinestesia: La difere apena notable es la difere la plu peti de pesa cual un person pote persepi cuando teninte du cosas. El ia descovre ce la difere apena notable ia es un frato de la pesas usada. Si tu teni un pesa de 40 kg en un mano, tu ta pote reconose ce un pesa de 41 kg en la otra es diferente. Ma si lo ia es un peso de 20 kg, tu ta pote reconose un difere de sola dui kg. En otra parolas, nos pote reconose un 1/40 difere, con cualce pesa.

Esta es nomida la lege de Weber, es la lege prima relatante un stimulo fisical con un esperia mental.
Hermann Ebbinghaus

La psicolojiste ci ia atenta prima studia asosia siensal ia es **Hermann Ebbinghaus**.

Hermann Ebbinghaus ia nase a 23 janero 1850, en Barmen, Deutxland. Sua padre ia es un mercator rica, ci ia coraji sua fio per studia. Hermann ia atenda la Universia de Halle e la Universia de Berlin, e ia reseta sua diploma dotoral de la Universia de Bonn en 1873. Cuando viaja tra Europa, el ia vide un copia de "Elementos de psicofisica" par Fechner, cual ia influe el per studia psicolojia.

Ebbinghaus ia comensa sua rexerca a sua casa en Berlin, e ia publici un libro nomida "Sur memoria: un investiga en psicolojia esperimental" en 1885. Sua rexerca ia envolve la memori de silabas sin sinifias, cual es composada de un consonante, un vocal, e un otra consonante. El ta eleje 12 parolas, e alora atenta memori la lista. El ia recorda la cuantia de atentas nesesada, e la efetos de varias como la reaprende de listas vea, o si la silabas sujeste un sinifia. La resultas ia es confirmada e es ancora valida oji.

El ia scrive ance la article prima sur la esamina de intelijentia de enfantes en scola, e ia crea un esamina de completa un frase cual ia deveni un parte de la esamina Binet-Simon. El ia ance publici testos sur psicolojia en 1897 e 1902 cual ia es popular per multe anios. Ebbinghaus ia mori en 1909, un asendente clar per la promove cognisial de oji.

La leges de asosia ta continua ave un influe potiosa en psicolojia. La conduistes ia foca sur asosias de stimula-stimula e stimula-responde. La psicolojistes de Gestalt ia developa la asosias variosa los ia nomi la leges de Prägnanz. Entre la psicolojistes cognisial, on ave teorias variosa de asosia semantica. E la psicolojistes fisiolojial parla sur la funda neurolojial per asosia. La idea par es con nos permane. Ma alora, como la filosofistes elinica e medieval ia sabe, asosia es sola un descrive simple de un aveni comun.
Alexander Bain

**Alexander Bain** (1818-1903, un ami de vive intera de J. S. Mill, ia lia asosia con fisiolojia. Asetante la lege de prosimi, similia, e frecuentia, el ia vide los, como David Hartley, como neurolojial. El ia ajunta la lege de asosia composada, cual dise ce la plu de asosias es entre grupos intera de otra asosias. E el ia ajunta la lege de asosia construinte, cual dise ce nos pote ance, ativante, creante, ajunta a nosa asosias par nos mesma.

Un de la prinsipes fundal de Bain es la prinsipe Spencer-Bain: La frecuentia o probablia de un ata crese si lo es segueda par un aveni plasente, e descrese si lo es segueda par un aveni dolente. Esta es, natural, la mesma prinsipe cual la conduistes va developa un sentenio plu tarde.

Bain ia ave un rol an plu grande en la istoria de psicolojia. Prima, el es comun onorada per scrive du de la testos de psicolojia la plu temprana - "La sensas e la inteleto" (1855) e "Emosias e la vole" (1859), ambos cual estende tra multe editas, e ia es usada, per esemplo, par William James. El ia ance funda la prima jornal en engles, nomida "Mind" (mente), en janero 1876.
Filosofia de Schopenhauer

Per **Schopenhauer**, la mundo fenomenal es fundal un ilude. La realia vera, la “cosa mesma” de Kant, es nomida par el **la Vole**. La Vole, posible un terma strana per nos oji, es plu como la Dau en filosofia xines: de la Vole tota cosas deriva. Ma lo ave plu la cualias de un forsa, e puxa e propulsa lo cual nos persepi como la mundo fenomenal.

La Vole es, on pote dise, la natur interna de tota cosas. Donce, si on desira comprende la natur interna de alga cosa – o algun – on debe mera regarda en se mesma. La Vole ance motiva nos, tra nosa instintos. Esta conseta ia influe Sigmund Freud joven a un jenera plu tarda.

Schopenhauer, profonda influeda par sua leje de leteratur budiste, ia vide vive como esensal dolosa. Nos es forsada par nosa natures, nosa instintos, a vive, reprodui, sufri, e mori. Schopenhauer es comun descriveda como “la pesimiste grande”. Asi es alga de sua parolas la plu importante:


Car la mundo es enferno, e umanas es, a un lado, la spiritos tormentada e, a la otra lado, la diablos en lo… Si tu imajina… la suma de angusa, dole, e sufri de cada spesie sur cual la sol brilia en sua curso, tu ta debe acorda ce lo ta es multe plu bon si la sol ta es capas de stimula la fenomeno de vive tan poca sur tera como sur la luna….

A nosa stona, nos esiste subita, pos milenios nonlimitada de no esiste; en un tempo corta nos denova no va esiste, ance per milenios nonlimitada. Esta no pote es vera, la cor dise.

La demanda es, natural, como on pote pote survive tra esta sufri? Un modo cual el sujesta es la salva estetical – vide la belia en alga cosa, o algun. Cuando nos fa esta, nos es regarda vera la cosa universal o esensal su la vista, cual dirije nos a la sujeto universal en nos mesma. Esta cuieti la vole cual forsa nos a la mundo fenomenal. Schopenhauer ia crede ce musica es la arte la plu pur – a sola un paso de la Vole. Un modo du per transende la sufri es par salva etical – compatia. Asi, ance, lo es la reconose de se-en-otras e otras-en-se cual gida nos a un cuieti de la Vole.
Ma estas, el ia crede, es sola respondes partal. La responde completa nesesa la salva relijiosa – asteni, la cuieti direta de tota desiras par un vive de nega-de-ego e medita. Sin la Vole, sola noncosia resta, cual es Nirvana.
Lupo jigante

La **lupo jigante** o *Canis dirus* (can temeda) es un spesie estinguida de la jenera *Canis*. Lo es un de la plu famosa carnivor preistorial en America. Lo ia abita la Americas en la plestosene tarda e la olosene temprana (125,000 - 9,500 anios ante aora).

La restas de la lupo jigante ia es trovada en un estende grande de abitadas, incluinte la planos, savanas, e alga areas de foresta de America Norde, e en la savanas seca de America Sude. 

La lupo jigante ia es sirca la mesma grandia como la lupos gris moderna la plu grande. Sua cranio e dentes sembla los de *Canis lupus*, ma sua dentes ia es plu grande e ave un capasia plu grande de sisori, e la forsa de sua morde a la dente canin ia es la plu forte de cualce spesie de *Canis* conoseda.

Esta cualias es suposada como es ajustas per xasa la erbivores de la plestosene tarda, e en America Norde sua preda es conoseda como inclui cavalos, bradipos teran, mamutes american,  bisones, e cameles. Como otra carnivores en la jenero *Canis*, lo ia xasa en grupos. Sua estingui ia aveni en la aveni de estingui cuatronaria, con la plu de la animales jigante american de la tempo, incluinte alga otra carnivores, cual ia aveni prosima pos la apare de umanas en la mundo nova. Sua depende de la erbivores jigante ia es proposada como la causa de sua estingui, con la cambia de clima e compete con otra spesies, ma la causa resta controversa. Lupos jigante ia vive tan resente como 9,500 anios ante aora, seguente la restas datida.
Bradipo teran

**Bradipos teran** es un grupo diversa de bradipos estinguida, en la supraordina Xenarthra. La nom es usada como un refere per tota bradipos estinguida per la grandia de la formas la plu temprana, comparada a la bradipos arboral de oji. La survivores la plu resente, la bradipos teran caribe, ia abita en la Antiles, posible asta 1550 aec. Dati radiocarbonal sujesta ce la aveni final de Megalocnus en Cuba ia es entre 2819 e 2660 aec. Bradipos teran ia es estinguida en la tera continental per 10,000 anios o plu. Sua survive en la Caribe corelata con la coloni plu tarda par umanas. Alga cuantias en la isolas ia persiste 5,000 a 6,000 anios plu ca sua relatas continental.

La evolui de bradipos teran ia aveni la plu comun en la paleojen e neojen de America Sude cuando la continente ia es isolida. A la aveni la plu temprana en la recorda fosilin, la bradipos teran ia es ja distinguida a la nivel tasonomial de la familia. La esiste de isolas interveninte entre la continentes american en la miosene ia permete un sperde de formas en America Norde. Un cuantia de formas de grandia peti a media ia sperde, lo es suposada, a la Antiles. Los ia es spesies durante, como mostrada par sua cuantias diversa e sperdes a areas distante, sujestada par la trova de sua restas en Patagonia (Cuevo del Milodon) e partes de Alaska.

Bradipos, e Xenarthranes tota, representa un de la grupos la plu susedente en America Sude en la "intercambia american grande". En la intercambia, multe plu formas ia move de America Norde a America Sude ca en la otra dirije. A min sinco jenera de bradipos teran ia es identifiada en la fosiles de America Norde, esemplos de migra susedente a la norde.
Servo jigante

La **servo jigante** (*Megaloceros giganteus*), acc la servo eres o alce eres, es un spesie estinguida de servo en la jenera *Megaloceros*, e es un de la servos la plu grande ci ia vive sempre. Lo ia estende tra Eurasia en la plestosene, de Er a Sibir a Xina. Un forma relatada es recordada en Xina en la plestosene tarda. La restas la plu resente ia es radiocarbonal datida de sirca 7,700 anios ante oji en Sibir.

La plu sceletos ia es trovada en la pantanes torbosa de Er, ma la animal no es restrinjeda a Er e no ia es relatada prosima a alces o uapitis (*Alces alces* o *Cervus canadensis*). Per esta razona, la nom "servo jigante" es prefereda. Studias ia sujesta ce lo es relatada a la servo roja (*Cervus elaphus*) o la gamo (*Dama dama* o *Cervus dama*). 

La grandia de la cornos de la servo jigante es distinguinte. Siensistes ia proposa teorias multiple regardante la evolui de acel cornos. Un teoria dise ce sua cornos, su eleje sesal constante e forte, ia causa la crese en grandia car mases ia usa los en combate per asede a femas. Ultima, la cornos ia deveni tan grande ce la servos no ia pote continua con sua vive normal, e alora deveni estinguida. Ma otra teorias sujesta ce cambias en la clima, compete con otra spesies, e la xasa par umanas es plu probable.

La servo jigante ia prefere savanas abri per sua abita, multe plu ca cualce otra servos. Con cornos tan grande, vive en forestas ta es plu perilosa. Otra spesies cual prefere la savana, como la gamo, tipal ave marcas plu ornosa e de colores plu variada per aida en sua camofla. La grandia de la servo jigante e sua cornos no nesesa multe camofla.
Leon de cavas

La **leon de cavas** (*Panthera spelaea*) es un spesies estinguida de la jenero *Panthera* cual ia evolui en Europa probable pos la eda interglasial de la cromerian tre, min ca 600,000 anios ante oji. Analise de osos fosilida mostra ce lo ia es distinguida e isolida jenetical de la leon moderna (*Panthera leo*) cual abita Africa e Asia. Los ia separa como spesies individua sirca 1.9 milion anios ante aora. La pesos de osos la plu vea ia es escavada en Iacutia, Rusia e radiocarbonal datida a a min 62,400 anios a ante. La plu resente ia aveni sirca 11,925 anios a ante en Fairbanks, Alaska. Los deveni estinguida sirca 13,000 anios a ante.

La leon de cavas es conoseda de depintas en cavas paleolitica, siselidas de ivor, e figures de arjila. Esta fabricadas arceolojial indica ce lo ia pote es incluida en rituos relijiosa en la paleolitica. Un desinia en la cava Chauvet en Frans, estimada como 30,000 anios vea, mostra de leones de cavas pasea con lunlotra. La leon a fronte es min grande ca la otra, cual es desiniada con un scroto ma sin un crinera. Depintas de esta tipo sujesta ce la leon de cavas mas no ave crineras, o a la plu crineras multe peti.

*Panthera spelaea* ia es posible plu ca 10% plu grande ca leones moderna. Como leones moderna, la femas ia es min grande ca la mases. Capeles trovada en 2016 prosima la Rio Maly Anyuy ia es identifiada como de un leon de cavas usante analise de ADN. Compara con la capeles de un leon moderna indica ce la capeles de la leon de cavas ia es probable simil en color, ma alga plu pal. Plu, la leon de cavas ave probable capeles multe densa, con un strato an plu densa, posible un ajusta a la clima de la eda glasial.

La abita de la leon de cavas estende de Europa a Alaska tra la ponte de Bering. Los abita areas abrida, como la stepe de la mamutes e la foresta de la taiga. Cuantias sinifiante ia es escavada de cavas, do la osos de la iena de cavas, la urso de cavas e fabricadas paleolitica ia es ance trovada. Analise de la osos indica ce la enfantes de la urso de cavas, renos e otra servos ia es la comedas la plu comun de leones de cavas. Los plu tarda par xasa xef la renos, asta de borda de estingui local de ambos spesies.
Platigono

**Platigono** (*Platygonus*, elinica "testa plata", cual refere a la forma reta de la fronte) es un jenera estinguida de pecari de la familia *Tayassuidae*, cual abita America Norde e Sude de la miosene tra la plestosene (10,300,000 a 11,000 anios ante aora), esistente per sirca 10,289,000 anios.

Platigonos es animales sosial e, como pecaris moderna, probable viaja en manadas. A min nove spesies de platigonos es conoseda e los estende de Canada sude a Mexico e de California a Pennsylvania. Los ia pare probable simil a sua relatas la plu prosima, la pecari de Chacoa.
Mamut

Un **Mamute** es cualce spesie de la jenera estinguida *Mammathus*, en la familia *Elephantidae*, relatada a la elefante moderna. Los ia ave dentones longa e curvida e, en la spesies norde, un covre de capeles longa. Los vive de la epoca pliosene (de sirca 5 milion anios ante aora) a la olosene a sirca 4,000 anios ante aora, e spesies variosa esiste en Africa, Europa, Asia, e America Norde. Depintas de Mamutes par umanas esiste en cavas de la eda paleolitica. 

La plu vea esemplo de mamute es la mamute de Africa sude (*M. subplanifrons*), cual ia apare sirca 5 milion anios ante aora. Desendentes de estas ia move a norde e ia continua produi spesies nova, ultima estende tra Eurasia e America Norde a min 600,000 anios a ante. La spesies cual emerji final, la mamute lanosa (*M. primigenius*), ia developa sirca 400,000 anios a ante en Asia este, con alga survivente sur la Isola Wrangel en Rusia a la Mar Artica tan resente como 3,700 a 4,000 anios ante aora, esistente ancora durante la construi de la Piramide Grande de Egipte antica.

Como sua relatas moderna, mamutes ia es grande. La plu grande ateni altias sirca 4 m a la spala e pesas de plu ca 12 tones. Ma la plu de spesies ia es sola tan grande como la elefante asian de aora (2.5 a 3 m alta, a masima 5 tones). Ambos sesos ave dentones. A prima, un duple peti apare a sirca ses menses, e los es reponeda a sirca 18 menses par un duple permanente.

Seguente studias de elefantes moderna, mamutes ia ave probable un jesta de 22 menses, resultante en la nase de un enfante solitar. Sua strutur sosial ia es probable simil a lo de elefantes moderna, con femas vivente en manadas gidada par un madron, e mases vivente solitar o en grupos laxe pos sua maturia sesal.

Siensistes ia descovre e studia la restas de un mamuteta e ia trova ce gras influe sua forma, e capasi ce la animal reserva un cuantia grande de nurintes nesesada per survive en temperatures tan basa como -50º. La gras permete ance ce la mamutes crese sua masa de musculo, cual permete ce los pote luta con sua enemis e vive plu longa.

Dependente de la spesie, la dieta difere dependente de la loca, an si tota mamutes come cosas simil. Per la mamute columbian (*M. columbi*), la dieta ia es xef a pasto. Lo come folias de cactos, arbores, e arboretas. Esta suposas ia es fundida sur la feces e dentes de la mamutes trovada. La mamute mongochen ia come erbas, larix, e posible alno. La mamutes european ia ave un dieta de plantas cual fisa la carbono C3. La tundra e stepe artica do la mamutes vive par es dominada par forbias, no erbas. Los ia es plu rica en protena e plu fasil dijestada ca erbas e plantas leniosa, cual va domina la areas cuando la clima ia deveni plu mol e calda. Esta es posible un razona perce la animales grande de la artica ia estingui.
La familia Addams

La **familia Addams** es un familia naral creada par cartuniste Charles Addams en 1938. La familia ia inclui orijinal Gomez e Morticia Addams, sua enfantes Wednesday ("mercurdi") e Pugsley, tio Fester, Grandmama ("ava"), e la manejor de casa Lurch.

La familia es un inversa satira de un familia american ideal de la sentenio 20: un familia aristocrata e rica ma multe strana, ci joia la macabre e no pare consensa o no es consernada ce otras trova los bizara o asustante. Los apare prima como un grupo de 150 cartunes sur pajes solitar, sirca dui de cual es publicida en la jornal la "New Yorker" entre 1938 e 1988 (cuando Charles Addams ia mori). Pos alora, los ia es reformulada en otra medias.

En 1964, un programa televisada ia debua, con atores John Astin e Carolyn Jones. Estas es posible la imajes la plu reconoseda de la familia. Los ia inspira un filma televisada en 1977, e un programa animada en 1973.

En 1991 e 1993, la familia Addams ia es presentada en un filma teatral, con Anjelica Huston como Morticia, Raul Julia como Gomez, Christina Ricci como Wednesday, Christopher Lloyd como Fester, e Joan Cusack como la sposa de Fester. La atores ia reseta multe premios per sua presentas. La filmas ia inspira un programa animada du (1992-1993) con la mesma carateres, con John Astin como la vosa de Gomez.

Pos la mori de Raul Julia, la naras ia es recomensa en 1998 con un filma per televise con Tim Curry e Daryl Hannah, con un programa serial (1998-1999). 10 anios plu tarde, un presenta musical sur Broadway ia aveni con [Nathan Lane]] e Bebe Neuwirth.

La familia Addams ia ave un influe forte sur cartunes, televisa, e sinema, e ance como un inspira per la sucultur de la "goto" e sua moda. Los es videda como un de la familias la plu iconin en la istoria american, e un inspira per otras, de la Flintstones a la Simpsons.
Armen Taxtasjan

**Armen Taxtasjan** (nom orijinal:Արմեն Լևոնի Թախտաջյան, en engles: Armen Takhtajan) ia es un botaniste armenia multe importante.

## Libros
Тахтаджян А. Л., Фёдоров Ан. А. Флора Еревана: Определитель дикорастущих растений Араратской котловины / Академия наук СССР. Ботанический институт им. В. Л. Комарова. Академия наук Армянской ССР. Ботанический институт. — Изд. 2-е, перераб. и доп. — Л.: Наука, Ленинградское отделение, 1972. — 394 с. — 2 200 экз Flora of Yeravan: Keys to the wild plants of the Ararat basin

## Lias esterna
* Wikimedia Commons – fotos de stradas e canales
Smilodon

**Smilodo**n es un jenera de la sufamilia *machiarodont* de la familia *felidae*. Lo es un de la animales la plu famosa. Smilodon ia abita la Americanes en la plestosene (2,500,000 a 10,000 anios ante aora). Lo conteni tre spesies: *S. gracilis*, *S. fatalis*, e *S. populator*. Smilodon es plu forte ca cualce gato presente, con gamas fronte multe bon developada e dentes canin superior estrema longa. Sua mandibula ia ave un balia plu grande ca gatos de oji, e sua canines superior ia es magra e frajil, ajustada per mata esata. *S. gracilis* ia es la plu peti at 55 a 100 kg; *S. Fatalis* ia es 160 a 280 kg, e 100 cm alta. Ambos de estas es xef de America Norde, ma un poca ia es de America Sude. *S. populator* de America Sude ia es la plu grande, con 220 a 400 kg e 120 cm alta. La colores de sua pelos no es conoseda, ma en reconstruis, lo es tipal depintada jalin blanda o marcada.

En America Norde, Smilodon xasa erbivores grande como la bisones e cameles. Los ia mata sua preda par teni lo con sua gamas fronte e morde lo. Lo no es serta si smilodon ia es sosial o solitar. Los ia vive en abitas cluida como forestas e bosces, cual ia furni covre per embosce sua preda. Smilodon ia estingui a la mesma tempo como la plu de animales grande de la Americas, sirca 10,000 anios a ante.
Rinosero lanosa

La **rinosero lanosa** (*Coelodonta antiquitatis*) es un spesie estinguida de rinosero cual ia es comun tra Europa e Asia norde en la plestosene, e ia survive asta la fini de la periodo glasial final. 

La rinosero lanosa ia es covreda con capeles longa e densa, cual ia permete ce lo survive en la fria estrema sur la stepe mamute sever. Lo ia ave ance un jiba masosa supra sua spala. lo ia come xef la plantas erbin cual crese sur la stepe. Par la fini de la glasi Riss sirca 130 anios ante aora, la rinoseros ia estende de la plu parte de Europa, la planos de Rusia e Sibir, e la plano alta de Mongol.

Corpos momida conservada en la permajelada e multe restas de oso de la rinosero lanosa ia es trovada. Imajes de los ia es trovada entre la depintas en cavas en Eurasia.

Un studia de ADN de 40,000 a 70,000 ante aora ia mostra ce la relata la plu prosima de la rinosero lanosa es la rinosero sumatran.

Un adulte ia mesura tipal 3 a 3.8 metres de testa a coda, con un pesa estimada de sirca 1,800 e 2,700 kg. Lo pote crese ta alta como 2 metres, sirca la grandia de la rinosero blanca. Un rinosereta de un mense ia es sirca 120 cm de longia e 72 cm de altia a la spala.

La du cornos ia es de [ceratin]], con un corno longa estendente a fronte e un corno plu peti entre la oios. Ambos sesos ia ave du cornos. La corno fronte ia ateni a min un metre, a veses 1.4 m, e la pesa ia ateni 15 kg. Lo estende a fronte distante, plu ca los de rinoseros moderna. La corno a pos tende es plu corta, no plu ca .5 m.

Compara lo a otra rinoseros, la rinosero lanosa ia ave un testa e corpo plu longa, e gamas min longa. Sua spala ia es levada con un jiba potiosa, usada per suporta la corno fronte masosa. La jiba ia conteni ance un reserva de gras per aida survive tra la invernos fria de la stepe.

Esemplos jelada indica ce la pelo de capeles longa ia es brun rojin, con un supelo densa. Capeles corta ia covre sua gamas, cual preveni la adere de neva sur los. La longia de la corpo culmina en un coda de 45 a 50 cm, con un brosa de capeles ru. Femas ia ave du tetas sur la mamelas.

La rinosero lanosa ia abita xef en tereno basa, planos alta, e vales de rios, en climas seca a desertin, e ia migra a areas plu alta en climas plu beneficante. La abita xef ia es la stepe de la mamute, un area grande e abrida, covreda con estendes vasta de erba e arboretas. Los ia come xef erbas e siperos.

Multe depintas en cavas de la paleolitica tarda mostra rinoseros. La cualias defininte de la animal ia es depintada forte, con la dorso e jiba levada, contrastante con sua testa basa. Du linias curvida representa la oreas. La cornos ia es desiniada con sua curvas longa, e en alga casos, la pelo es ance indicada.
Vasa (barcon)

La **Vasa** es un barcon de gera de Sveria construida entre 1626 e 1628. La barcon ia sumerji pos naviga sola 1300 m en sua viaja comensante a 10 agosto 1628. Lo ia deveni iniorada pos la plu parte de sua canones bronze valuada ia es salvada en la sentenio 17, asta lo ia es locada denova en la desenio 1950 tarda en un via de barconi ativa apena estra la porton de Stockholm. La barcon ia es salvada con sua casco per la plu parte intata en 1961. Lo es aora esibida en la Museo Vasa en Stockholm. La barcon es un de la atraes per turistes la plu popular. De sua recovre, Vasa ia deveni un simbol multe reconoseda de la "periodo de potia grande" de Sveria.

La barcon ia es construida a la comanda de la re de Sveria, Gustavus Adolphus, como un parte de un estende militar el ia comensa en un gera con Polsca-Lietuva (1621–1629). Lo ia es construida a la compleso marina su un contrata con emprendor privata en 1626 e 1628, e xef armada con canones bronze moldida en Stockholm spesial per la barcon. Decorada rica como un simbol de la aspiras de la re per Sveria e se mesma, cuando completida lo ia es un de la barcones armada la plu potiosa en la mundo. Ma la Vasa ia es nonstable perilosa, con tro multe pesa en la strutur superior de la casco. An con esta nonstablia, lo ia es comandada a mar e ia sumerjida sola alga minutos pos encontra un venta forte.

La comanda per comensa sua viaja ia es la resulta de un combina de fatores. La re, ci ia es gidante la armada en Polsca a la tempo de la comensa de la viaja, ia es nonpasiente per vide lo prende sua rol como la barcon de bandera de la scuadron a Alvsnabben en a arcipelago de Stockholm. A la mesma tempo, la suordinadas de la re no ia ave la coraje political per discute abrida la problemes de la barcon o per pospone la comensa de la viaja. Un investiga ia es organizada par la Consilio Informada per trova ci ia es culpable per la desastre, ma ultima nun ia es punida.

En la salva de 1961, miles de fabricadas e la restas de a min 15 persones ia es trovada en e sirca la casco de la Vasa per arceolojistes maral. Entre la multe cosas trovada ia es vestes, armas, canones, utiles, monetas, utiles de come, comedas, bevidas, e ses de la des velas. La fabricadas e la barcon mesma ia furni studiantes con comprende valuada de la detalias de gera marinal, tecnicas de la fabrica de barcones, e vive dial en Sveria en la sentenio 17 temprana.
Bili Jenig

Billi Jenig  (nom orijinal: Emil Hans Willi Hennig) ia es un biologiste deutx.

## Otra libros
Grunzüge einer Theorie der phylogenetische Systematik
:*elementos de una sistemática filogenética* Eudeba Buenos Aires
„Cladistic analysis or cladistic classification?“ A reply to Ernst Mayr. In: Systematic Zoology 24.1975, S.  244 –256.

## Referes


## Lias esterna
* Wikimedia Commons – fotos de stradas e canales
* https://web.archive.org/web/20031003160300/http://www.cladistics.org/about/hennig.html
* Willi Hennig at 100
Model economial

Un **model economial** es un construida teorial cual representa prosedes economial par un colie de variables e un colie de relatas lojical e/o cuantial entre los. La model economial es un strutur simplida, frecuente matematical, desiniada per esempli prosedes complicada. Frecuente, modeles economial ave parametres strutural. Un model porte ave alga variables esojenesal, e acel variables pote cambia per crea respondes variosa per variables economial. Usas metodolojial de modeles inclui rexerca, teori e ajusta teorias a la mundo.

## Resoma
Jeneral, modeles economial ave du funsionas: un simplia e astratia de datos oservada, e un media per eleje data fundida sur un model de studia econometrial.

## Problemes
Multe modeles economial resta sur un numero de suposas cual no es intera realiste. Per dise, on suposa frecuente ce ajentes ave informa perfeta, e ance ce mercatos clari sin frica. A veses, la model pote omete problemes cual es importante per la idea considerada. Cualce analise de la resultas de un model economial debe donce considera la estende a cual este resultas pote es comprometeda par nonesatias en esta suposas, e lo ia crese la leteratur cual discute problemes con modeles economial, o a la min acel leteratur cual nota ce sua resultas es nonfidable.
Paleosene

La **paleosene** es un epoca jeolojial cual ia dura de sirca 66 a 56 anios ante aora. Lo es la epoca prima de la periodo paleojen en la eda senozoica moderna. La nom es un combina de la parolas de elinica antica *palaeo*, sinifiante "vea" e *kainos*, sinifiante "nova" (en esta caso, "seguente").

(Vide Scala de edas jeolojial per detalias)

La epoca es brasetida par du avenis major en la istoria de Tera. La aveni de estingui K-Pg (pd, cretasica-paleojen), introduida par un colpa par un asteroide e ativia volcanal, ia marca la comensa de la paleosene e ia mata sirca 75% de spesies vivente, de cual la plu famosa ia es la dinosauros. La epoca ia fini con la PETM (per "la masima termal de paleosene-eosene"), en cual sirca 2500 a 4500 gigatones de carbon ia es relasada en la atmosfera e mares, cual ia causa un salta de temperatures global e asidi de la mares.

En la paleosene, la continentes de la emisfera norde ia es ancora juntada par alga pontes de tera; e America Sude, Antartica, e Australia no ia separa completa ancora. La Montes Rocosa ia comensa leva, la Americas no ia es juntada, la plato indian ia comensa sua colide con Asia, e la provinse magmal de la Atlantica norde ia es forminte en la aveni magmal la tre en grandia de la 150 milion anios pasada. En la mares, la sirculi termohalina (pd la resulta de caldia e salosia a la corentes) ia es probable multe diferente ca lo de oji, con la basi de acua aveni en la Pasifica norde en loca de la Atlantica norde, e la densia de acua xef controlada par la salosia e no la temperatur.

La estingui ia causa un cambia grande de spesies, con spesies comun recambiada par spesies noncomun. En la paleosene, con temperatures de sirca 24-25º (comparada con sirca 14º plu resente), la Tera ia ave un clima invernal sin glasias a la polos, como en la Mesozoica. Un resulta ia es ce la forestas ia covre la Tera, ma con min varia de spesies de plantas, xef poplida par viventes peti cual ia evolui rapida per prende vantaje de la Tera resente vacuida. An si alga animales ia deveni grande, la plu resta alga peti. La forestas deveni densa en la asentia jeneral de erbivores grande. Mamales sperde en la paleosene, e la animales plasental e marsupial la plu temprana ia comensa en esta periodo, ma la plu clases ave relatas ambigua. En la mares, pexes con pinas raial ia comensa domina la mares e resifes.
Oligosene

La **oligosene** es un epoca jeolojial de la periodo paleojen cual estende de sirca 34 milion a 23 milion anios ante aora. La nom deriva de la elinica antica parolas *oligos* ("poca") e *kainos* ("nova"), cual refere a la poca formas de moluscos. La epoca es presededa par la epoca eosene, e es segueda par la epoca miosene, e lo es la epoca tre e final de la periodo paleojen.

(Vide Scala de edas jeolojial per detalias)

La oligosene es comun videda como un tempo importante de traversa, un lia entre la mundo antica de la eosene tropical e la ecosistemes plu moderna de la miosene. Cambias major en la oligosene ia inclui un estende global de stepe e savana, e un regresa de la forestas tropical de arbores de folias larga a la banda ecuatoral.

La comensa de la oligosene es marcada par la aveni de un estingui grande nomida la *Grande Coupure* (pd "rompe grande"), cual inclui la recambia de animales european par animales asian, estra la familias de rodentes e marsupiales. La borda entre la oligosene e la miosene no es un caso de un aveni grande, ma sola par un borda entre la oligosene alga plu calda e la miosene alga plu fria.

Anjiospermas ia continua sua estende tra la mundo cuando la forestas tropical e sutropical ia es recambiada par forestas caduca de climas temperada. Planos abri e desertos ia deveni plu comun e erbas ia estende de sua abitadas prosima a acua a estra. Ma savanas moderna no ia es ancora comun.

En America Norde, spesies de plantas sutropical ia domina, con anacardios e litxis, pinos e faias ia es comun. La legumes ia sperde, e siperos e filises ia continua sua estende.

La vistas abri ia permete ce animales deveni plu grande ca plu temprana. Animales de mar ia deveni plu moderna, como la vertebratos a tera. Esta ia es probable causada plu par formas plu vea morinte ca par la evolui de formas moderna. Multe grupos, como ecuidos, enelodontidos, rinoserotidos, mericoidodontidos, e camelidos, deveni plu capas de core en esta tempo, ajustante a la planos. La felido prima, proailuro, ia orijina en Asia en la oligosene tarda e ia sperde a Europa. A la otra lado, multe spesies ia deveni estinguida

America Sude ia es isolida de otra continentes e animales diferente de los sur otra continentes ia evolui en la oligosene. America Sude ia deveni la abitada per animales strana como la piroterios e astrapoterios, etc, e la avia de teror famosa.

La animales de mar de la oligosene sembla animales de oji, como bivalvos. Balenas e otra setaseos ia apare, ma la varias plu vea ia deveni estinguida, posible car los no ia evolui ecoloca, cual ia es multe usosa en mares plu fria e nebulosa. La desmostilio ia esiste ancora - un animal de mar simil a un ipopotamo, e la pinipedios ia ariva en esta epoca en la forma de un asendente simil a un lutra
Depresa Grande

La **Depresa Grande** ia es un depresa economial mundal cual ia aveni en la desenio de 1930, comensante en la SUA. La aveni ia varia tra nasiones; en la plu de nasiones, lo ia comensa en 1929 e ia dura asta la desenio de 1930 tarde. Lo ia es la depresa la plu estendeda, la plu profunda, e la plu vasta de la sentenio 20. La Depresa Grande es comun usada como un esemplo de como intensa la economia de la mundo pote desende.

La Depresa Grande ia comensa en la SUA pos un desende major de la custos de asiones cual ia comensa sirca 4 setembre 1929, e ia deveni novas mundal con la cade de la asioneria a 29 otobre 1929 (conoseda como Mardi Negra). Entre 1929 e 1932, la produi interna bruta de la nasiones de la mundo ia cade par un estima de 15%. Per compara, la produi interna bruta mundal ia cade par min ca 1% de 2008 - 2009 en la Retrosede Grande. Alga economias ia comensa recovre par la media de la desenio 1930. Ma, en multe paises, la efetos negativa de la Depresa Grande ia dura asta la comensa de la Gera Mundal 2.

La Depresa Grande ia ave efetos ruinosa en nasiona e rica e povre. Revenu personal, revenu de imposta, profitas, e custas ia cade, en cuando comersia internasional ia cade par plu ca 50%. Nonemplea en la SUA ia crese a 25% e en alga nasiones ia crese tan alta como 33%.

Cities around the world were hit hard, especially those dependent on heavy industry. Construction was virtually halted in many countries. Farming communities and rural areas suffered as crop prices fell by about 60%.[7][8][9] Facing plummeting demand with few alternative sources of jobs, areas dependent on primary sector industries such as mining and logging suffered the most.[10]

Sites tra la mundo ia sufri grande, spesial los cual depende de industria pesosa. Construi ia sesa cuasi en multe paises. Comunias de cultivores e areas campanial ia sufri cuando la custas de recolies ia cade par sirca 60%. Resultante de clama desendente con poca fontes alternativa de emplea, areas cual depende sur industrias como mina e esplota de forestas ia sufri la plu.
Miosene

La epoca **miosene** es la prima epoca jeolojial de la periodo neojen e estende de sirca 23 a 5.3 milion anios ante aora. La miosene ia es nomida par Charles Lyell; sua nom deriva de la parolas elinica *meion* ("min") e *kainos* ("nova"), pd "min resente". Lo es presededa par la oligosene e es segueda par la pliosene.

(Vide Scala de edas jeolojial per detalias)

En cuando la Tera ia vade de la oligosene tra la miosene e a la pliosene, la clima ia fri lente a un serie de edas glasial. La bordas de la miosene no es marcada par clar avenis global, ma sola par alga bordas rejional entre la oligosene plu calda e la pliosene plu fria.

La primates ia evolui e estende se en la miosene temprana, e deveni vasta sperdeda en la emisfera este. Par la fini de esta epoca e la comensa de la seguente, la asendentes de umanas ia fende de la asendentes de la ximpanzes per segue sua propre via de evolui en la periodo final de la miosene. Simil a la oligosene, savanas ia continua estende se e forestas ia continua retira. En la mares de la miosene, forestas de fucas ia apare prima e pronto deveni un de la ecosistemes la plu produosa de Tera. La plantas e animales de la miosene ia es clar moderna. Mamales e avias ia es bon fundida. Setaseos, pinipedios, e fucas ia continua sperde.

La miosene es multe interesante a jeolojistes e paleoclimatolojistes car fase major de la jeolojia de la Himalaias ia aveni alora e ia afeta la modeles de monsones en Asia, cual ia es interliada con la periodos glasial en la emisfera norde.